P R Í L O H Y

Ministerstvo pre správu a privatizáciu národného majetku Slovenskej republiky

O d p o r ú č a n i e
k návrhu na vydanie rozhodnutia o privatizácii časti zdravotníckeho zariadenia
Nemocnica s poliklinikou Šamorín, Obvodné zdravotné stredisko Rohovce

Na realizáciu sa určuje privatizačný projekt vedený v evidencii Ministerstva pre správu a privatizáciu národného majetku Slovenskej republiky pod číslom 2091. Návrh na vydanie rozhodnutia sa týka privatizácie časti zdravotníckeho zariadenia Nemocnic s poliklinikou Šamorín, Obvodné zdravotné stredisko Rohovce takto:
1.	Spôsob privatizácie:
	Priamy predaj vopred určenému záujemcovi.

2.	Účtovná hodnota majetku časti zdravotníckeho zariadenia k 31.12.1998:
	826 tis. Sk
	(slovom:  osemstodvadsaťšesťtisíc slovenských korún)

3.	Spôsob výberu kupujúceho:	
	Kupujúci  bol  vybraný  Ministerstvom  pre  správu  a privatizáciu  národného majetku Slovenskej republiky vo  výberovom konaní.

4. Kupujúci :   
	Meno:	MUDr. Milan Drugda
	Adresa:	Humenské nám. č. 8, 851 07 Bratislava
	Rodné číslo:                     510926/407

5. Kúpna cena : 850 tis. Sk
(slovom : osemstopäťdesiattisíc slovenských korún) 

6. Platobné podmienky a ich zabezpečenie:
a)	Nadobúdateľ uhradí kúpnu cenu vo výške 850 tis. Sk takto:
Prvú splátku vo výške 300 tis. Sk v termíne do 30 dní odo dňa účinnosti zmluvy o predaji časti zdravotníckeho zariadenia.
Úhrada prvej splátky kúpnej ceny je zabezpečená potvrdením o zriadení vinkulácie vkladu, ktoré vystavila Slovenská sporiteľňa, a. s., Uzbecká 1, 821 07 Bratislava dňa 16.2.2001. V predmetnom doklade uvedený peňažný ústav oznamuje, že klient – MUDr. Milan Drugda r.č. 510926/407, bytom 851 07 Bratislava, Humenské nám. 8 vinkuloval na svojom účte /VK č.:0174466628/0900 vklad v sume 300 000,- Sk  v prospech FNM SR.
Zostávajúcu časť kúpnej ceny vo výške 550 tis. Sk uhradí kupujúci vo dvoch splátkach v nasledujúcich dvoch rokoch po uhradení prvej splátky podľa nasledovného platobného kalendára:
350 000.- Sk do 31.12.2002
200 000.- Sk do 31.12.2003

b)	Platobné podmienky uvedené v bode 6. písm. a) zabezpečí Fond národného majetku Slovenskej republiky zriadením záložného práva.

- 2 -

7. Ďalšie podmienky predaja:
7.1. Vecné bremeno 

Na predajom dotknuté nehnuteľnosti Fond  národného  majetku  Slovenskej   republiky  v zmluve o predaji časti zdravotníckeho zariadenia  zriadi podľa § 151n/ a nasl. Občianskeho zákonníka vecné bremeno:
a)	Na činnosti spojené s poskytovaním zdravotnej starostlivosti podľa zákona č. 277/1994 Z.z. o zdravotnej starostlivosti v znení neskorších predpisov, v doteraz poskytovanom rozsahu bez časového obmedzenia, a to na  základe:
-	povolenia na poskytovanie zdravotnej starostlivosti v neštátnom   zdravotníckom       zariadení, alebo
-	výkonu zdravotnej činnosti vyplývajúcej z nájomnej zmluvy k predmetnej nehnuteľnosti.
c)	Zmenu rozsahu takto zapísaného vecného bremena je možné vykonať len so súhlasom Ministerstva zdravotníctva Slovenskej republiky, na návrh vlastníka, po           predchádzajúcom  vyjadrení  miestneho  orgánu  štátnej  správy  na  úseku     zdravotnej                         
          starostlivosti.
d)	Takto zapísané vecné bremeno je možné zrušiť alebo čiastočne zmeniť len na základe žiadosti vlastníka, po udelení predchádzajúceho súhlasu miestneho orgánu štátnej správy na úseku zdravotnej starostlivosti, vydaného na základe odborného stanoviska Ministerstva zdravotníctva Slovenskej republiky.
7.2. Fond národného majetku Slovenskej republiky v zmluve upraví právo na  odstúpenie od  zmluvy  v prípade, že kupujúci nesplní záväzky a povinnosti   vyplývajúce zo zmluvy.

Uvedený návrh spĺňa náležitosti návrhu a je spôsobilý byť podkladom na vydanie rozhodnutia vlády Slovenskej republiky o privatizácii priamym predajom časti zdravotníckeho zariadenia Nemocnice s poliklinikou Šamorín, Obvodné zdravotné stredisko Rohovce.

Bratislava 4.5.2001

PhDr. Vladimír Drozda, CSc.		
štátny tajomník

JUDr. Peter Švec		
vedúci úradu

JUDr. Jana Filinová		
generálna riaditeľka sekcie
správy majetku a právnych vzťahov

Ing. Pavol Námešný		
generálny riaditeľ sekcie
privatizácie štátnych podnikov a organizácií
Ministerstvo pre správu a privatizáciu národného majetku
 Slovenskej republiky

Z á v e r e č n é  s t a n o v i s k o
 k privatizačnému projektu časti zdravotníckeho zariadenia
Nemocnica s poliklinikou Šamorín
Obvodné zdravotné stredisko Rohovce

 reg. č. 2091

Podľa pripomienok odboru privatizácie podnikov priemyslu a finančného sektora  odstránil privatizovaný subjekt všetky nedostatky a doplnil  privatizačný projekt o požadované doklady.
Určený privatizačný projekt je z hľadiska odboru privatizácie podnikov  priemyslu a finančného sektora  spôsobilý na vydanie rozhodnutia o privatizácii takto:

 priamy predaj časti zdravotníckeho zariadenia
Nemocnica s poliklinikou Šamorín
Obvodné zdravotné stredisko Rohovce

MUDr. Milanovi Drugdovi, Humenské námestie č. 8, 851 07 Bratislava
za kúpnu cenu 850 tis. Sk.

	Ing. Valéria Potzová, CSc.
	vedúca odboru privatizácie podnikov
	priemyslu a finančného sektora

V Bratislave dňa 4.5.2001
Vypracoval: Ing. Štefan Gažo